د افغانی سرې میاشتې ټولنې له لوری د غزنی ولایت په اندړو ولسوالۍ کې له اوو سیلاب ځپلو کورنیو سره د غیر خوراکی توکو مرسته شوه! نن دوشنبه د روان ۱۴۴۵ سپوږمیز کال د شوال میاشتې ۱۳ مه نېټه، د افغانی سرې میاشتې ټولنې مرکزی سوېل لوېدیځ زون ریاست سره په همغږۍ د غزنی ولایتی څانګې رئیس ښاغلی مولوی عبدالقدوس "عمر" په شتون کې د BDRT ټېم غړو له لوری د غزنی ولایت په اندړو ولسوالۍ کې له هغو اوو (۷) سیلاب ځپلو کورنیو سره د غیر خوراکی توکو مرسته وشوه چې کورونه یې د سیلاب له امله ویجاړ شوی وو. په دغو غیر خوراکی توکو کې هرې کورنۍ ته پنځه تختې کمپلې، یو تخته ترپال، یو سېت د آشفزۍ لوښی او دوه دانې د اوبو بوشکې شاملې وې. د یادونې وړ ده هغه سیلاب ځپلې کورنۍ چې کورونه یې په بشپړ ډول له منځه تللی وو د خیمې ضرورت وو مګر متأسفانه چې خیمې په ګدام کې موجودې نه وې.